Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 592/11/7707	Prešov, 23.9.2013
EEČ : 2-58-370-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prešov zo dňa 23.9.2013, spisová značka 3 Pv 592/11/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 217 ods. 1 Ttrestného poriadku vyslovujem, že obvinená XXXXX, rodená Mižikárová, nar. XXXXX XXXXX sa v skúšobnej dobe podmienčného zastavenia trestného stíhania osvedčila.

Uznesením prokurátora Okresnej prokuratúry Prešov zo dňa 23.9.2013, spisová značka 3 Pv 592/11/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Prokurátorka Okresnej prokuratúry Prešov  uznesením zo dňa20. decembra 2011, č.k. 3 Pv 592/11 - 11 podmienečne zastavila trestné stíhanie proti obvinenej  XXXXX pre prečin  ohrozovanie mravnej výchovy mládeže podľa § 211 ods. 1 písm. b)  Tr. zákona, pričom jej bola určená skúšobná doba v trvaní 18 (osemnásť) mesiacov, ako aj povinnosť riadne dohliadať na výchovu maloletej XXXXX, nar. XXXXX.   
Skúšobná doba obvinenej  plynula od právoplatnosti tohto uznesenia, t. j. od 2. januára 2012 do 2. júla 2013.

Podľa § 217 ods. 1  Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Z vyžiadaných správ o povesti obvinenej,  ako aj  z odpisu z registra trestov bolo zistené, že obvinená  v súčasnej dobe býva na adrese trvalého bydliska a je nezametnaná.  ˇZije v osade spolu s dcérami Monikou, Natáliou, Kamilou a Marcelou. Manžeela má vo výkone trestu odňatia slobody.  Priestupkovo nebola riešená a ani v obci nemá konflikty o spoluobčanmi.  Obvodné oddelenie PZ  proti nej nevedie  žiadne trestné stíhanie, nedopustila  sa žiadneho protiprávneho konania, resp. priestupku.  Nemá nový záznam v registri trestov.

Podľa § 217 ods. 4 Trestného poriadku, po nadobudnutí právoplatnosti tohto uznesenia, nastávajú účinky zastavenia trestného stíhania podľa § 9 ods. 1 písm. e) Trestného poriadku. 

- 2 -

Vzhľadom na uvedené skutočnosti mám za to, že sú splnené všetky podmienky citovaného zákonného ustanovenia a preto bolo rozhodnuté tak, ako je uvedené vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Natália Čurillová
prokurátorka